L'Ajuntament de Bétera impulsa una campanya sectorial de suport al comerç local durant les Pasqües
03 de abril de 2023

· L'àrea de Comerç al costat de l'Associació de Comerciants repartiran entre els 8 forns i pastisseries del municipi més de 600 catxirulos.

Amb un ferri i ferm compromís amb el comerç local, l'Ajuntament de Bétera, a través de la seua regidoria de Comerç, continua treballant per a reactivar l'economia local del teixit comercial i hostaler del municipi. I ho fa, entre moltes altres iniciatives, duent a terme campanyes sectorials amb la finalitat d'incentivar les compres de la ciutadania en els establiments locals contribuint a donar major visibilitat al xicotet comerç.

“El nostre objectiu és clar, donar visibilitat al comerç de proximitat i fomentar les compres en aquest, contribuint a crear identitat del comerç local i fidelizar la seua clientela”, ha assenyalat l'Alcaldessa de Bétera, Elia Verdevío.

Campanya de Pasqua

Amb l'objectiu d'incentivar les vendes en els forns i pastisseries de Bétera, i donar a conéixer el producte tradicional i de qualitat, l'Ajuntament de Bétera ha organitzat, per desé any consecutiu, a través de la seua Regidoria de Comerç i la seua Agència per al Foment de la Innovació Comercial i en col·laboració amb l'Associació de Comerciants de Bétera, una campanya per a promocionar els Forns Tradicionals del municipi promocionant els dolços típics d'aquestes dates posant en valor que estan fets de manera artesanal i tradicional augmentant la seua qualitat.

Baix el lema “El catxirulo a volar i del forn tradicional, la mona per a berenar”, aquesta iniciativa pretén omplir els forns de catxirulos perquè, tal com ha explicat el regidor de Comerç, Joaquín Gómez “hem repartit entre els establiments més de 600 catxirulos que els comerços regalaran entre els seus clients en comprar mones, coques, panquemaos i coques de panses i anous”.

Una iniciativa que, a més, comptarà amb dos Tallers de Pasqua per als més xicotets els pròxims dies 11 i 13 d'abril a Casa Nebot i en els quals gaudiran d'activitats com a jocs populars, decoració de mones, elaboració de cistelles i cometes artesanals i gimkana de cerca d'Ous de Pasqua, tallers i activitats per als més xicotets que els acosten a una tradició carregada de sabors i records.

Una manera més de promocionar el comerç de tota la vida i de posar en valor els productes artesanals realitzats en els forns que, segons Elia Verdevío, “es realitzen amb ingredients de la millor qualitat i de manera tradicional perquè són més saludables. La rebosteria casolana és un factor d'identitat ja que la seua elaboració es fa amb les receptes tradicionals que passen de pares a fills i de generació en generació”.

Enguany, són un total de 8 forns i pastisseries de Bétera els que participen d'aquesta campanya i en la qual els visitants i clients que s'acosten durant aquests dies de Pasqua podran degustar, i comprar, els productes més tradicionals, ja que els forns i pastisseries són hereus únics de les receptes mil·lenàries de dolços i especialitats pascueras i a més seran obsequiats amb una cometa de regal.